****

**INFORMASJONSSKRIV 2020-2021 Desember 2020 Nr: 9**

**Covid – 19:**Forskuttering av kommunalt tilskudd til de private barnehager i forbindelse med økte renholdsutgifter i de kommunale barnehager i 2020

På driftsmøte i november kom det et ønske fra styrerne i de private barnehager om dere kunne få forskuddsbetalt tilskuddet i forhold til at de kommunale barnehager har hatt en økning i renholdsutgifter i 2020. Dette ønske vil Nittedal kommune gjerne imøtekomme. Vi må avvente til vi har alle utgiftene for 2020, men tidsnok til at dere rekker å få det på regnskapsåret 2020. Vi legger opp til at dette vil bli utbetalt innen 15.01.21. Dette betyr at denne merkostnaden til renhold da vil bli trukket ut av beregningsgrunnlaget for 2022.

Spørsmål om hvilke vilkår som må være oppfylt for å kunne redusere åpningstiden i barnehagene i en lengre periode, uten at åpningstiden blir mindre enn et helhetstilbud.

Nittedal kommune sendte en henvendelse til Fylkesmannen i Oslo og Viken, hvor vi ba om veiledning på spørsmålet over. Tilbakemeldingen vi fikk presiserer at barnehagenes åpningstider reguleres i vedtektene og at dette gjelder også i koronatiden.

Det vises til § 12 b i Covid 19-forskriften som er gitt med hjemmel i smittevernloven hvor det kreves at barnehagene drives smittevernfaglig forsvarlig. Dette forutsetter at barnehagene iverksetter nødvendige tiltak som; rutiner for håndvask, renhold, informasjon og opplæring av ansatte i smitteverntiltak og informasjon til foresatte. Det kreves at barnehageeier gir et ordinært barnehagetilbud. Det framkommer videre at barnehageeier kan redusere åpningstider eller antall barn som er tilstede samtidig dersom det er nødvendig for å kunne ha en smittevernfaglig forsvarlig drift, men bestemmelsen gir ingen myndighet til å stenge barnehagen.

Slik vi tolker det må eventuell endret åpningstid framkomme av vedtektene eller begrunnes i konkret vurdering av at det ikke er mulig å ivareta smittevernfaglige forsvarlig drift.

Covid 19-forskriften åpner ikke for at virksomheter kan stenge på grunn av smitteverntiltak som er nødvendig for å oppnå smittevernfaglig forsvarlig drift. Da er det vilkåret i Covid-19 forskrift som gjelder, altså «stanse pågående spredning»

Dersom virksomhetene har stort fravær (også koronarelaterte) er utgangspunktet at det settes inn vikar. Det vises til uttalelse fra Kunnskapsdepartementet (8. oktober) at det IKKE er adgang til å redusere tilbudet i barnehage ut fra rene økonomiske begrunnelser.

Det er først når alle muligheter er utprøvd og det ikke er mulig å opprettholde en drift som både er smittevernfaglig og trygghetsmessig forsvarlig for barna at barnehagen kan stenge ut fra nødrettslige betraktninger.  
 **Felles satsninger:**

|  |
| --- |
| Realisering av kvalitetsplan– **Med skrubbsår på knærne og stjerner i øynene 2019-2022.** Neste samling med kvalitetsplanen i fokus er styrerseminaret med «KS-gutta» 18. og 19. februar. Da tema vil være:*Hvordan jobber barnehagen som lærende organisasjon for å sikre godt språkmiljø for alle barn?*  Vi vil komme tilbake med mer informasjon om dette rett etter nyttår, så det er bare å glede seg☺  Pådrivergruppa tror at godt fungerende læringsgrupper er en suksessfaktor for å lykkes med realiseringen av kvalitetsplanen og andre utviklingsarbeid. Tilbakemeldingene fra læringsgruppene så langt er at de oppleves som nyttige, en god støtte og en god arena for «kompetansespredning» (ref. Torbjørn Lund). Forutsetningene for å få disse gruppene til å bli utbytterike er at de er gjensidig forpliktene og støttende. Vi tror derfor det viktig at gruppene har ledere som tar et ekstra ansvar for å «koble på» alle i gruppa osv. Pådrivergruppa har derfor tatt seg den frihet å revidere retningslinjene (vedlegg 1) og bestemt ledere for gruppene: Leder for læringsgruppe 1:Monica (snurrefjellet) Leder for læringsgruppe 2: Goro (Haugeråsen)  Leder for læringsgruppe 3: Tone (Steinrøysa) Leder for læringsgruppe 4: Carina (Åneby) Leder for læringsgruppe 5: Brit-Tove (Tøyen)  Vi minner om at det er forventet individuelt arbeid i periodene mellom «samlingene». Forberedelsesoppgaven skal komme klart fram av innkallingen. Oppfordrer alle til å ta en titt på de oppdaterte retningslinjene før neste samling.  **Inkluderende miljø**  Med utgangspunkt i skolens handlingsplan er det utarbeidet et utkast til NITTEDAL KOMMUNES HANDLINGSPLAN FOR ET GODT PSYKOSOSIALT BARNEHAGEMILJØ (vedlegg 2)  Vi ber om tilbakemelding på om dere ønsker en felles handlingsplan for nittedalsbarnehagene? Dersom noen av de private barnehagene ikke ønsker en slik felles plan vil det bli utarbeidet en egen plan for de kommunale barnehagene som ikke er forpliktende for de private barnehagene, men som de kan bruke dersom de ønsker det.  Dersom dere er positive til en slik felles handlingsplan vil vi nedsette en arbeidsgruppe på min. 3 stykker styrere/ped ledere som utarbeider et ferdig utkast innen utgangen av februar. Planen er tenkt som et «levende dokument» som revideres fortløpende. Det foreslås også evaluering av planen etter et år.  Vi ber om tilbakemelding innen 08.01.21dersom dere **IKKE** ønsker en slik felles handlingsplan. Vi ber også om tilbakemelding på eventuelle deltagere til arbeidsgruppa innen 08.01.21 (som iverksettes dersom det er «stemning for» å utarbeide en felles plan). |

**Intern informasjon:**

Økonomiplan for nittedal kommune:

Økonomiplan for Nittedal kommune 2021-2024 ble vedtatt av kommunestyret 14.12.20. Her står det skrevet at Nittedal kommune i dag har en overkapasitet på ca. 170 barnehageplasser og at det dermed er behov for tiltak for å

tilpasse antall barnehageplasser slik at det samsvarer med det faktiske behovet i kommunen. Dette er lagt som en forutsetning for å kunne realisere det vedtatte nedtrekket i sektoren. Rådmannen vil tidlig i det nye år legge fram en sak med konkrete forslag til tiltak for å redusere overkapasiteten

Utføring av spesialpedagogisk hjelp:

Ressursteamet har i stor grad forsøkt å kun være i en barnehage pr. dag. Siden de nå alle har fulle timebøker er dette ikke lengre mulig å få til. Ressursteamet vil fortsette å ta alle smittevernhensyn som er mulig, men av hensynet til barnas beste er vi nødt til å kunne være i flere barnehager hver dag.

Planer for nittedalsbarnehagene

Møteplan for ledere i nittedalsbarnehagen e- vår 2021 (vedlegg 3)

Kompetanseplan for nittedalsbarnehagene vår 2021 (vedlegg 4)

**Hilsen Merethe, Thomas og Anette**

**Vedlegg:**

1. Retningslinjer for læringsgruppene i nittedalsbarnehagene
2. NITTEDAL KOMMUNES HANDLINGSPLAN FOR ET GODT PSYKOSOSIALT BARNEHAGEMILJØ
3. Møteplan for ledere i nittedalsbarnehagene- vår 2021
4. Kompetanseplan for nittedalsbarnehagene vår 2021